Quoniam vita hominum brevis est labilisque memoria, res gestas custodiæ commendare litterarum decrevit antiquitas. Proinde ego Nicolaus, prior Sancte Margaretæ, communi assensu totius capituli nostri et subscriptarum personarum testimonio, ex precepto tamen domni P[etri], Cluniacensis abbatis, donamus æcclesiæ Beatæ Mariæ de Tribus Fontibus et confirmamus quicquid filia nostra æcclesia de Baudovillari habebat a parte Trium Fontium, etc. Ne autem hoc aliqua temporum vetustate vel alicujus hominis perversitate aut mutaretur aut deperiret, presentis cyrographi pagina munivimus. Actum est hoc anno ab incarnatione Domini millesimo centesimo quinquagesimo primo. Signum Lamberti subprioris. Signum Nicolai cellararii. Signum Hatonis, prioris de Baudovillari. Signum Odonis.